75706ac556847879f7f7243fb0c1ba41
Τι είναι η σκολίωση;
starantzis.com
2021.31
Η σκολίωση είναι μια τρισδιάστατη παραμόρφωση της σπονδυλικής στήλης με προεξάρχουσα την πλάγια κλίση. Συμβαίνει κυρίως κατά τη διάρκεια της ανάπτυξης ενός παιδιού, λίγο πριν την εφηβεία.

9b0eed72242d3e9dd23e99c214f67994
Ποιες είναι οι διαφορές μεταξύ σκολίωσης ενηλίκων και παιδικής σκολίωσης;
starantzis.com
2021.31
Πρωταρχική διαφορά με την παιδική σκολίωση είναι η εμφάνιση του πόνου στους ενήλικους, ο οποίος είναι και ο λόγος που οι ασθενείς ζητούν ιατρική βοήθεια. Όσο περνάει ο χρόνος, τόσο επιδεινώνεται η σκολίωση και οι παραμορφώσεις φτάνουν σε σημείο να δυσχεραίνουν την καθημερινότητα του ασθενούς. Ο δίσκος εκφυλίζεται και οι ασθενείς μπορεί να εμφανίζουν νευρολογικά συμπτώματα, λόγω της πίεσης των νεύρων. Σε αυτό το σημείο έρχεται η χειρουργική αντιμετώπιση σκολίωσης να δώσει λύση.
48d10a66b1647caccd81fb0931c34c8d
Σκολίωση: Ποιες είναι οι επιπτώσεις;
starantzis.com
2021.31
* Ανάλογα με το κύρτωμα επέρχεται απώλεια ύψους
* Πόνος και έντονη φόρτιση των οπίσθιων σπονδυλικών αρθρώσεων
* Ασύμμετρη φόρτιση και εκφύλιση των μεσοσπονδύλιων δίσκων
* [Σπονδυλική στένωση](https://www.starantzis.com/%cf%80%ce%b1%ce%b8%ce%ae%cf%83%ce%b5%ce%b9%cf%82-%cf%83%cf%80%ce%bf%ce%bd%ce%b4%cf%85%ce%bb%ce%b9%ce%ba%ce%ae%cf%82-%cf%83%cf%84%ce%ae%ce%bb%ce%b7%cf%82-%ce%b1%cf%85%cf%87%ce%ad%ce%bd%ce%b1/%cf%83%cf%80%ce%bf%ce%bd%ce%b4%cf%85%ce%bb%ce%b9%ce%ba%ce%ae-%cf%83%cf%84%ce%ad%ce%bd%cf%89%cf%83%ce%b7/) και νευρολογικές επιπλοκές

10f4690c87e50710ef42cc9cb1878cca
Ποια είναι τα χαρακτηριστικά & τα συμπτώματα της σκολίωσης;
starantzis.com
2021.31
Η σκολίωση χαρακτηρίζεται από τη δυσκαμψία της σπονδυλικής στήλης, η οποία είναι εντονότερη ανάλογα με τον βαθμό εκφύλισης της σπονδυλικής στήλης. Όσο η ηλικία προχωράει τόσο εντονότερα γίνονται τα συμπτώματα του πόνου, το μούδιασμα, οι κράμπες, κυρίως λόγω της εκφύλισης δίσκων και αρθρώσεων και της πίεσης κάποιου νεύρου.

Όλα τα παραπάνω αν συνυπάρχουν είναι λογικό να περιορίζουν κατά πολύ την καθημερινότητα του ασθενούς και να υποβαθμίζουν την ποιότητα της ζωής. Η κατάσταση εντείνεται, αν υπάρχει αυξημένο σωματικό βάρος.

Ο ρυθμός επιδείνωσης της σκολίωσης είναι αργός και σταθερός, με αύξηση της γωνίας της σκολίωσης 0.5-1 μοίρα τον χρόνο. Σημαντικό ρόλο παίζει η εντόπιση της σκολίωσης. Έχει αποδειχθεί ότι η σκολίωση της οσφυϊκής μοίρας επιδεινώνεται ταχύτερα και σε μεγαλύτερο βαθμό από αυτή της Θωρακικής μοίρας. Οποιαδήποτε παραμόρφωση μπορεί να επιταχυνθεί ραγδαία όταν συνυπάρχει και οστεοπόρωση.
b21365d7a6981c7dd70438f2b4fd220f
Μικρές και μεγάλες σκολιώσεις: Ποιοι είναι οι τρόποι αντιμετώπισης – θεραπείας;
starantzis.com
2021.31
Σε μικρές σκολιώσεις ενηλίκων μικρής ηλικίας με συμπτώματα τον πόνο στην μέση χωρίς την πίεση νεύρου, η αντιμετώπιση είναι επιτυχής και περιορίζεται σε φαρμακευτική αγωγή, φυσικοθεραπεία και εγχύσεις ειδικών διαλυμάτων για την ανακούφιση των συμπτωμάτων από εξειδικευμένο ορθοπεδικό σκολίωσης. Η συνοδεία ενός προγράμματος ασκήσεων με σκοπό την μυϊκή ενδυνάμωση επίσης θα περιορίσει την συχνότητα και την ένταση του πόνου και θα ελαχιστοποιήσει τις υποτροπές.

Σε μεγάλες σκολιώσεις ενηλίκων, πάνω από 50ο όπου κυριαρχούν οι υποτροπές η συχνή επιδείνωση των συμπτωμάτων, είναι επιβεβλημένη η χειρουργική αντιμετώπιση η οποία γίνεται με σύγχρονα ασφαλή μέσα και έχει άριστα αποτελέσματα εφόσον πραγματοποιείται από πεπειραμένο ορθοπεδικό. Επίσης άλλος λόγος που επιλέγεται η χειρουργική αντιμετώπιση μπορεί να είναι η αισθητική βελτίωση της εικόνας της σπονδυλικής στήλης και η πρόληψη της επιδείνωσής της. Η μέθοδος που αποτελεί την σύγχρονη λύση σε μεγάλα και δύσκαμπτα κυρτώματα είναι η ελάχιστα επεμβατική πλάγια σπονδυλοδεσία ακολουθούμενη από οπίσθια σπονδυλοδεσία.
a43d6427537b56624190783113bcd5b1
Ποιο είναι το κόστος για το χειρουργείο της σκολίωσης;
starantzis.com
2021.31
Το κόστος για το χειρουργείο της σκολίωσης, εξαρτάται από πολλούς παράγοντες. Μερικοί απ’ αυτούς είναι η διάρκεια νοσηλείας, ο τύπος των υλικών που θα χρησιμοποιηθεί, η ποιότητα του υλικού του μοσχεύματος. Επίσης το κόστος είναι διαφορετικό από χώρα σε χώρα. Στην Ελλάδα κυμαίνεται σε προσιτά και σταθερά επίπεδα.
5dc38715ee15aa45c8ca43512a2665ae
Τί προσφέρει η ρομποτική στη χειρουργική της σκολίωσης;
starantzis.com
2021.31
Όταν η σπονδυλοδεσία είναι απαραίτητη τότε ο ορθοπεδικός μπορεί να επιλέξει να διενεργήσει την επέμβαση με την τεχνολογία αιχμής που του προσφέρει ο τομέας της ρομποτικής. Τα καινοτόμα ψηφιακά μέσα αυξάνουν την ασφάλεια και την ακρίβεια τοποθέτησης των χειρουργικών υλικών – μοσχευμάτων και ίσως αποδειχθεί στο μέλλον ότι βελτιώνουν και τα κλινικά αποτελέσματα.

Η ρομποτική χειρουργική σκολίωσης πιθανώς να μειώνει τις πιθανότητες επιπλοκών λόγω της εξαιρετικής ακρίβειας. Η επιθυμητή θέση του εμφυτεύματος, έχει σχεδιαστεί ήδη πριν την επέμβαση, με τη χρήση υπολογιστή και έτσι ο γιατρός την ώρα του χειρουργείου καθοδηγεί τον ρομποτικό βραχίονα στην συγκεκριμένη θέση. Μειονέκτημα της μεθόδου αποτελεί το υψηλό κόστος της.